მენინგიტი

მენინგიტი (ტერმინი აკმოდირთუ -შე დო (ლათ. meninx, meningis-შე) — „ტვინიშ დაცხი“ დო სუფიქსი ლათ. -itis — ანთებაშ პროცესის შანენს) — დუდიშ ტვინიშ დო ოჭიშიშ ტვინიშ დაცხიშ ანთება. გიშმართჷნა ლეპტომენინგიტის — ლიბუ დო ბონდღილი ტვინიშ დაცხეფიშ ანთებას დო პაჰიმენინგიტი — ტვინიშ მანგარ დაცხიშ ანთებას. კლინიკურ პრაქტიკას ტერმინი „მენინგიტიშ“ გიმე რჩქავენლობურო იგურიშხონარენა ტვინიშ ლიბუ დაცხიშ ანთებას. მენინგიტი გუთმორჩქინდუ მუჭოთ ზოხო ლახარა ვარდა მუჭოთ შხვა პროცესეფიშ გოუფრაშაფა. მენინგიტიშ არძაშე შხირი სიმპტომეფი რე — დუდიშ ჭუა, კინჩხიშ რიგიდულობა ჩხე ლახარაწკჷმა ართო, გიმეჩინებიერობაშ დგომარობაშ თირუა დო სინთეშ (ფოტოფობია) დო ხონარიშ მაგინაფობა. კანკალეშა, გიშაკერზაფილო ბაღანეფს, შილებე უღუდას ვასპეციფიკური სიმპტომეფი — გაჟღამება დო ლურენჯობა.

მენინგიტიშ დიაგნოსტიკაშ გიმირინუანა ლუმბალურ პუნქციას. ნამუთ დგომარენს გაგაჩიშ არხშე ოჭიშიშ ტვინიშ სითხაშ შპრიცით ეშაღალას დო ეშნაღელს გიმირკუენა ლახარაშ გიმმაჭანაფალიშ მიოგორაფალო. მენინგიტიშ ოკურნალე ანტიბიოტიკეფიშ, ვირუსაწმარენჯი დო სოკოშ აწმარენჯი საშუალებეფიშ მოხვარათ. კანკალეშა ანთებაშ გორთულებეფიშ დუდშე აღებელო გიმირინუანა სტეროიდულ მეშქაშალეფს.

მენინგიტის, გიშაკერძაფილო კურნალუაშ გინოდვალათ, შეულებუ სერიოზული გორთულება გიმიჭანუასჷნ: დაჸუნგება, ეპილეფსია, ჰიდროცეფალია დო ბაღანეფს გონებური გოვითარაფაშ პრობლემეფი. შილებე ლეტალური შედეგი (ღურა) გიმიჭანუასჷნ. მენინგიტიშ კანკალე ფორმა (ნამუსჷთ მენინგოკოკეფი გიმიჭანუანა, b ტიპიშ ჰემოფილური ილარით, პნევმოკოკეფით დო პაროტიტიშ ვირუსეფით) შილებე დუდშე ეჩილითაფირქ იჸუას აცრეფით.

 კლასიფიკაცია 

1. ანთებითი პროცესიშ მახასიათაფალით
 ჩირქამი
 სეროზული

2. გიმოჭანაფათ
 მაართაფონი
 მაჟირაფონი

3. ეტიოლოგიათ
 ბაქტერიული (მენინგოკოკური, სიფილისტური დო შხვა)
 ვირუსული (ეპიდემიური პაროტიტი, ჩხე ლახარა)
 სოკოვანი (კანდიდოზური, ტორულოზური)
 პროტოზოული (ტოქსოპლაზმოზი)
 ესვარილი
 შხვა ეტიოლოგიეფი

4. სიმპტომეფიშ მალობათ
 მალასიანი (ფულმინანტური)
 წვავე
 წვავეშახიანი
 ქრონიკული5. დორხველური ლოკალიზაციათ
 ბაზალური
 კონვექსიტალური
 ტოტალური
 სპინალური

6. სიმონკაშ მეჯინათ
 ქექე
 ოშქაშე-სიმონკაშ
 მონკა

7. გართულაფაშ მეჯინათ
 გორთულაფირი
 ვაგორთულაფირიკლინიკური ფორმეფით მენინგოკოკური ინფექცია ირთუ

1) ლოკალიზაფილი ფორმეფი:
 მენინგოკონოსიტურობა.
 წვავე ნაზოფარინგიტი.

2) გენერალიზაფილი ფორმეფი:
 მენინგოკოქცემია (სეფსისიშ ვარიანტი).
 ტიპიური
 მალასიანი
 ქრონიკული
 მენინგიტი
 მენინგოენცეფალიტი
 ესვარილი ფორმეფი (მენინგიტი, მენინგოკოკცემია).

3) ოშა-გოშა ფორმეფი:
 მენინგოკოკური ენდოკარდიტი
 პნევმონია
 ართრიტი
 ირიდოციკლიტი

♦ მენინგიტიშ ორტყაფუ
♦ ეპიდემიური ზონეფი
♦ სპორადული შვანეფი

 რესურსეფი ინტერნეტის 
 მენინგიტი: კურნალუა, ეჭარუა, სიმპტომეფი, გორთულობეფი, პროფილაქტიკა 
 მენინგიტიშ სიმპტომეფი დო კურნალუა
 მენინგიტი, მენინგოკოკური ინფექცია 
 მენინგიტი — სიმპტომეფი, დიაგნოსტიკა, ბაძაძეფი, კურნალუა, პროფილაქტიკა 
სქოლიო

კატეგორია:ურგენტული დგომარობეფი